(ms) Jalur Gemilang
(af) Bane van Glorie
26 Mei 1950
Veertien horisontale rooi en wit bane met ’n blou reghoek met ’n goue ster en sekelmaan in die skildhoek.
Die nasionale vlag van Maleisië is op 26 Mei 1950 amptelik in gebruik geneem. Die vlag vertoon veertien horisontale rooi en wit bane met ’n blou reghoek met ’n goue 14-puntige ster en sekelmaan in die skildhoek.
3.1 Keuse van vlag
3.2 Die ontwerper
4 Teken van respek
6.1 Federale Ster
6.2 Soortgelyke vlae
Die 14 bane van dieselfde hoogte stel die gelyke status van die 13 lidstate en die federale regering van Maleisië voor terwyl die 14 punte van die ster die eenheid tussen hierdie entiteite voorstel. Die ster staan bekend as die Bintang Persekutuan (Federale Ster). Die sekelmaan stel Islam voor, wat die amptelike geloof van die land is; die blou reghoek stel die eenheid van die Maleiers voor; die goue kleur van die ster en sekelmaan is die koninklike kleure van die Maleise regeerders.
Die verhouding van die vlag is 1:2. Die sekelmaan se oop kan wys in die rigting van die wapperkant.
Die vlag van Maleisië, wat vir die eerste keer op 16 September 1963 gehys is, het ontstaan uit die vlag van die Federasie van Malakka. Voor die skep van die nuwe vlag het elke deelstaat van Maleisië sy eie vlag gehad waarvan baie vandag nog onveranderd is.
Keuse van vlag[wysig | wysig bron]
Toe die Federasie van Malakka die kortstondige Unie van Malakka vervang het, het die regering deur die Federale Wetgewende Raad ’n ontwerpkompetisie vir ’n nuwe vlag versoek. Drie vlae is aan die publiek voorgehou. Die eerste vlag het 11 sterre bevat met twee Maleise krisse (dolke) in die middel teen ’n blou agtergrond. Die tweede vlag was ’n “konsentriese sirkel van 11 sterre om gekruisde krisse op ’n blou baan.” Die derde het elf bane in rooi en wit afwisselend gehad met ’n geel sekelmaan en vyfpuntige ster op ’n blou agtergrond in die skildhoek. Die derde ontwerp – deur Mohamad Hamzah van die Departement van Openbare Werke – is as die wenner gekies deur middel van ’n meningspeiling in The Malay Mail. Omdat Malakka in die tyd van die Maleikrisis teen die kommuniste geveg het, het die vyfpuntige ster ’n te groot ooreenkoms met die kommunistiese simbool gehad. Die ster is gevolglik aangepas om nog ses punte by te kry.
Die Maleisiese vlag is op 19 Mei 1950 deur koning George VI goedgekeur en is vir die eerste keer op 26 Mei 1950 gehys voor Istana Selangor. Op 31 Augustus 1957 is dit met verkryging van onafhanklikheid op die Merdekaplein in die plek van die Britse Unievlag gehys.
Eerste voorgestelde vlag vir Maleisië
Tweede voorgestelde vlag vir Maleisië
Derde voorgestelde vlag vir Maleisië
Die ontwerper[wysig | wysig bron]
Die Maleisiese vlag is deur Mohamed Hamzah, ’n 29-jarige argitek wat vir die Departement van Openbare Werke in Johor Baharu, Johore gewerk het, ontwerp. Hy het in 1947 vir die vlagontwerpkompetisie ingeskryf met twee ontwerpe wat hy binne twee weke afgehandel het. Die eerste ontwerp was ’n groen vlag met ’n blou kris in die middel, omring deur 15 wit sterre. Die tweede ontwerp, wat onder die finaliste was, was soortgelyk aan die huidige vlag maar met ’n vyfpuntige ster. Dit ontleen ’n groot ontwerpelement (die horisontale bane) aan die vlag van die Britse Oos-Indiese Kompanjie. Daar was 373 inskrywings vir die kompetisie en die algemene publiek kon via die pos vir hul gunsteling stem. Dato’ Onn Jaafar, ’n senior Maleisiese staatsman, het vir Hamzah ontmoet nadat hy die kompetisie gewen het en voorgestel dat die ster 11 punte het om al die Maleisiese deelstate te verteenwoordig.
Mohamad Hamzah is ’n paar ddae voor sy 75ste verjaardag oorlede in Jalan Stulang Baru, Kampung Melayu Majidee, Johor.
Die Maleisiese vlag bo die kantoor van Toerisme Maleisië Trafalgarplein, Londen. Die vlag van Uganda is op die agtergrond bo Uganda-huis.
Na die totstandkoming van Maleisië op 16 September 1963 is die ontwerp van die Maleisiese vlag gewysig om die nuwe deelstate in die federasie te reflekteer en eerbiedig.
Drie addisionele bane is tot die bestaande vlag toegevoeg en die ster is 14 punte gegee om die federasie se oorspronklike 11 deelstate in Maleisië plus Sabah, Sarawak en Singapoer te reflekteer; hierdie ontwerp het onveranderd gebly, selfs na Singapoer se uitsetting uit die federasie twee jaar later. Toe Kuala Lumpur op 1 Februarie 1974 as ’n federale territorium aangewys is, is die addisionele baan en punt van die ster toegewys om hierdie nuwe toevoeging tot die federasie te verteenwoordig. Uiteindelik, met die toevoeging van twee ander federale territoriums – Labuan in 1984 en Putrajaya in 2001 – is die veertiende baan en punt van die ster met die federale regering in die algemeen begin assosieer.
In 1997, toe die Maleiers genooi is om ’n naam aan die vlag te gee, het die Eerste Minister, Tun dr. Mahathir bin Mohammad die naam Jalur Gemilang gekies om die land se voorwaartse strewe na volgehoue groei en sukses te projekteer.
Vlag van die Koninkryk Sarawak, 1848 tot 1870.
Vlag van die Koninkryk Sarawak, 1870 tot 1946.
Vlag van Noord-Borneo, 1882 tot 1948
Vlag van die Kroonkolonie Borneo, 1948 tot 1963
Vlag van die Kroonkolonie Sarawak, 1946 tot 1963
Vlag van die Kroonkolonie Labuan, 1912 tot 1946
Vlag van die Seestraatnedersettings, 1874 tot 1942
Vlag van die Kroonkolonie Penang, 1946 tot 1949
Vlag van die Kroonkolonie Malakka, 1946 tot 1957
Vlag van die Gefedereerde Maleisiese State, 1895 tot 1946, toe van die Unie van Malakka, 1946 tot 1948, toe van die Federasie van Maleisië, 1948 tot 1950
Vlag van die Federasie van Malakka, 1950 tot 1963
Teken van respek[wysig | wysig bron]
Gedurende vieringe van Maleisië se Nasionale Dag word almal aangemoedig om die Jalur Gemilang aan huise, kantoorgeboue en korporatiewe persele te laat hang.
Indien die vlag tuis vertoon word, moet dit gehys word dat dit in die rigting van die pad wys.
Indien die vlag in ’n groep met deelstaats- en privaatmaatskappyvlae vertoon word, moet die Maleisiese vlag tussen twee vlae gehys word en die vlagpaal waaraan dit hang moet hoër wees as die ander.
Vlaglied[wysig | wysig bron]
Die vlaglied is geskryf as toewyding en trots van die Maleisiese nasionale vlag. Dit word op 31 Augustus, Maleisië se onafhanklikheidsdag. opgevoer. Die oorspronklike lied Benderaku is geskryf deur Tony Fonseka, ’n Maleisiese liedjieskrywer. Nadat die vlag die naam Jalur Gemilang gekry het is die vlaglied in 1997 aangepas. Dit is gevolg deur ’n bekendstelling van ’n nuwe vlaglied met lirieke deur Siso Kopratasa en getoonset deur Pak Ngah.
Jalur Gemilang deur Tony Fonseka
Die Magtige Bane van Glorie
Rooi, Wit, Geel en Blou is die kleure
Wapper hoog in die lug
Die nalatenskap van elke Maleisiër
O my vlag, Die Bane van Glorie
Ek sal dit met alle mag verdedig
Die Simbool van ’n verenigde volk
Onder beskerming van Sy Koninklike Hoogheid
Wapper hoog o my vlag
Ek sal dit altyd hys
Skitter omhoog, my geliefde volk
Aan jou sweer ek volle trou
Die Bane van Glorie, ons vlag
Ons almal se trots
Wapper, wapper hoog in die lug
Lank lewe ons geliefde vlag!
Jalur Gemilang deur Pak Ngah & Siso Kopratasa
Jou rooi verteenwoordig ysere wil
Jou wit verteenwoordig skoon en vriendelike karakter
Geen van die Soewereine, die land se beskermer
Blou vir ons almal in eenheid
Jy het die hoogtes van die wêreld bereik
Jy het die wye waters deurreis
Die gees van onafhanklikheid gedra
Ons is lede van sy suksesvolle wil
Veertien bane dwars
Vir elk van die state van Maleisië
Een stem, een gees
So sweer sy soewereine burgers plegtig
Bane van Glorie, onder jou sorg
Bane van Glorie, word ons verenig
Eenheid en lojaliteit
Is die edele waardes van die Maleisiese volk
Bane van Glorie, hoe trots is ons nie
Bane van Glorie, verkondig ons visie
Rooi, wit, blou, geel
Is die bane van ons voorneme
Fladder-aan, fladder-aan, fladder-aan
Bane van Glorie!
Staatsvaartuie gebruik die Jalur Gemilang as die staatsvaandel. Die ander vaandels wat in Maleisië gebruik word, word hieronder weergegee.
Blou vaandel van die Maleisiese regering
Maleisiese Seewetstoepassingsagentskap se vaandel
Weermagvaandel van Maleisië
Lugmagvaandel van Maleisië
Vlootvaandel van Maleisië
Federale Ster[wysig | wysig bron]
Die Federale Ster wat soortgelyk in konsep is aan Australië se Gemenebesster, stel die noue federasie van die deelstate van Maleisië en die federale regering voor. Dit word gebruik op die rondeel van die Koninklike Maleisiese Lugmag, die vlag van die Maleis-Sjinese Vereniging en die logo van die voormalige Verenigde Maleisiese Bankwesekorporasie.
Rondeel van die Koninklike Maleisiese Lugmag
Vlag van die Maleis-Sjinese Vereniging
↑ (en) "Malaysia". Flags of the World. Besoek op 27 Mei 2019.
↑ (en) "Maleisië Vlag". TalkMalaysia.com. Besoek op 15 September 2009.
↑ (en) Flags Of The World Maleisië: Beskrywing
↑ (en) Sonia Ramachandran. Golden Merdeka Memories: National flag chosen by people in one of country's first public polls. New Straits Times. 18 Augustus 2006.
↑ (en) (29 Augustus 2009) “Sejarah Bendera Malaysia”. Malay Text. Besoek op 8 April 2010.
Wikimedia Commons bevat media in verband met Vlae van Maleisië.
(en) Maleisië by Flags of the World.
(en) "Flag of Malaysia". Encyclopædia Britannica. Besoek op 27 Mei 2019.
Ontsluit van "https://af.wikipedia.org/w/index.php?title=Vlag_van_Maleisië&oldid=1994922"
Die bladsy is laas op 27 Mei 2019 om 20:40 bygewerk.